open-index/open-wikipedia-markdown huggingface dataset:
Jääkiekon maailmanmestaruuskilpailujen televisiointi Suomessa

**Jääkiekon maailmanmestaruuskilpailujen televisiointi Suomessa** alkoi vuoden 1961 maailmanmestaruuskilpailuista, kun Yleisradio televisioi tapahtuman.

## Historia
### Vuodet 1961–2011 Yle ja PTV
Yleisradio esitti kisoja putkeen vuosina 1961-1991 asti, jonka jälkeen PTV näytti kisat vuosina 1992-1994. Vuoden 1995 MM-kilpailut näytti puolestaan jälleen Yle (Yleisradio). Suomi voitti ensimmäisen maailmanmestaruudensa juuri kyseisissä kisoissa ja Ylen selostaja Antero Mertaranta nousi suureen kansansuosioon. Tämän jälkeen Mertaranta on selostanut jokaisen Suomen MM-pelin. Yle näytti yhtä putkeen kaikki MM-kisat vuosina 1995-2011. Vuoden 2011 MM-kilpailuissa Suomi voitti toisen MM-kultansa, joten Yle aloitti ja lopetti toisen taipaleensa MM-kultaan (vuodet 1995-2011). Vuoden 2011 jälkeen kisat siirtyivät MTV Oy:n kanaville.

### Vuodet 2012–2023 MTV
Vuonna 2010 Suomen Jääkiekkoliitto ilmoitti tehneensä sopimuksen MTV:n kanssa MM-kisojen näyttämisestä vuosina 2012–2017. Vuonna 2017 julkistettiin sopimuksen jatkuvan vuoteen 2023 asti. MTV ilmoitti sijoittavansa kilpailut maksulliseen ohjelmistoonsa ja tämä ilmoitus sai kansalta suuren vihamielisen vastaanoton. Vihaa lietsoi lisäksi kansan suuresti arvostaman selostajalegenda Antero Mertarannan ilmoitus jossa hän totesi ettei hän suostu siirtymään kisojen perässä Yleltä MTV:lle, vaikka olikin jo silloin freelancer. Lopulta Mertaranta teki kuitenkin MTV:n kanssa sopimuksen kisojen selostamisesta. MTV:n johtaja Pekka Karhuvaara vakuutti, että kaikki Suomen pelit, molemmat välierät, pronssiottelu ja loppuottelu nähdään suorana vapailta MTV3- ja AVA -kanavilta. Kaikki kisojen 64 ottelua nähtäisiin MTV:n hallinoimilla Canal+-kanavilla. MTV perusti myös maksullisen ympärivuorokautisen (24/7) jääkiekkokanavan kisojen ajaksi. Antero Mertaranta selosti vapailla kanavilla yleisön pettymykseksi ainoastaan neljä ottelua. Maksukanavilla hän puolestaan selosti kaikki Suomen ottelut. Vuoden 2013 kisat televisiotiin samalla periaatteella: Kaikki Suomen ottelut, välierät, pronssiottelu ja finaali näytettiin vapaalla MTV3-kanavalla. Kaikki kisojen ottelut nähtiin MTV:n uudessa *MTV3 Total* -kanavapaketissa (myöh. *MTV Total*, nyk. *C More Total*). Mertaranta selosti kussakin kisoissa ilmaiseksi ainoastaan kolme ottelua. Myös kaikki tulevat kisat on näytetty ja tullaan näyttämään samalla tavalla. MTV:n sopimus kestää vuoden 2023 MM-kisoihin asti.

## TV-oikeudet

### Miesten MM-kisat

### Nuorten MM-kisat

### Naisten MM-kisat

## Katso myös
*Jääkiekon televisiointi Suomessa

## Lähteet
Cagayan

**Cagayan** on Filippiinien Cagayan Valleyn alueella sijaitseva provinssi. Sen pääkaupunki on Tuguegarao. Provinssin naapureita ovat lännessä Ilocos Norte ja Apayao ja etelässä Kalinga ja Isabela. Sen väkiluku vuoden 2010 väestönlaskennassa oli 1&nbsp;124&nbsp;773.

## Lähteet

## Aiheesta muualla
Bukidnon

**Bukidnon** on Filippiinien Pohjois-Mindanaon alueella sijaitseva provinssi. Sen pääkaupunki on Malaybay. Provinssin naapureita ovat etelästä myötäpäivään Misamis Oriental, Agusan del Sur, Davao del Norte, Cotabato, Lanao del Sur ja Lanao del Norte. Sen väkiluku vuoden 2010 väestönlaskennassa oli 1&nbsp;299&nbsp;192.

## Lähteet

## Aiheesta muualla
Jacobsen-epoksidointi

**Jacobsen-epoksidointi** tai **Jacobsen-Katsuki-epoksidointi** on kemiallinen reaktio, jossa natriumhypokloriitti hapettaa alkeenin epoksidiksi ja katalyytteinä käytetään metallien salenkomplekseja. Reaktion etuja ovat laaja substraattikirjo ja erittäin hyvä enantioselektiivisyys. Reaktion raportoivat toisistaan riippumatta Eric Jacobsen ja Tsutomu Katsuki vuonna 1990.

## Reagenssit ja mekanismi
Jacobsen-eliminoinnilla reagoivat hyvin useat alkeenit ja myös funktionalisoimattomat alkeenit reagoivat enantioselektiivisesti, mutta parhaiten reagoivat karbonyyliryhmään konjugoituneet alkeenit. Tämä on yksi tärkeimmistä Jacobsen-epoksidoinnin eduista verrattuna Sharpless-epoksidointiin. Katalyyttinä reaktiossa käytetään tyypillisesti joko mangaanin, kromin, titaanin ja ruteenin salenkomplekseja. Katalyyteissä metallit ovat hapetusluvulla +III ja +V.

Jacobsen-epoksidoinnin reaktiomekanismi ei ole täysin selvillä ja sille on esitetty useita mekanismeja, joita kumpaakaan kokeelliset tutkimukset eivät täysin tue, mutta joista kuitenkin on vahvoja todisteita. Nämä reaktiovaihtoehdot ovat radikaalimekanismilla tapahtuva reaktio ja reaktio, jossa välivaiheena on syklinen metallaoksetaani. Molemmissa mekanismeissa metalli-ioni pelkistyy hapetusluvulta +V hapetusluvulle +III.
:

## Lähteet
Camarines Norte

**Camarines Norte** on Filippiinien Bicolin alueella sijaitseva provinssi. Sen pääkaupunki on Daet. Provinssin naapureita etelässä ovat Quezon sekä Camarines Sur, ja muilla sivuilla se rajoittuu Tyyneenmereen. Sen väkiluku vuoden 2010 väestönlaskennassa oli 542&nbsp;915.

## Lähteet

## Aiheesta muualla
Camarines Sur

**Camarines Sur** on Filippiinien Bicolin alueella sijaitseva provinssi. Sen pääkaupunki on Pili. Provinssin naapureita pohjoisessa ovat Quezon ja Camarines Norte ja etelässä Albay. Sen väkiluku vuoden 2010 väestönlaskennassa oli 1&nbsp;822&nbsp;371.

## Lähteet

## Aiheesta muualla
Capiz

**Capiz** on Filippiinien Länsi-Visayasin alueella sijaitseva provinssi. Sen pääkaupunki on Roxas. Provinssin naapureita ovat lännessä Aklan ja Antique ja etelässä Iloilo. Sen väkiluku vuoden 2010 väestönlaskennassa oli 719&nbsp;685.

## Lähteet

## Aiheesta muualla
Persipura Jayapura

**Persatuan Sepak Bola Indonesia Jayapura** usein lyhyemmin **Persipura Jayapura** on jalkapalloseura Jayapuran kaupungista Länsi-Papualta. Se pelaa Indonesian korkeimmalla sarjatasolla Superliigassa. Se on liigan historian menestynein seura kolmella mestaruudellaan. Mestaruudet se on voittanut 2009, 2011 ja 2013. Muina pelatuilla kausilla se on ollut toisena.

## Lähteet
Catanduanes

**Catanduanes** on Filippiinien Bicolin alueella sijaitseva provinssi. Sen pääkaupunki on Virac. Se koostuu Catanduanesin ja Panayn saarista, Palumbanesin saariryhmästä sekä niitä ympäröivistä pienistä saarista. Sen väkiluku vuoden 2010 väestönlaskennassa oli 246&nbsp;300.

## Lähteet

## Aiheesta muualla
Cebun provinssi

**Cebu** on Filippiinien Keski-Visayasin alueella sijaitseva provinssi. Sen pääkaupunki on Cebu. Se muodostuu Cebun saaresta ja sitä ympäröivistä 167 pienemmästä saaresta. Provinssin väkiluku vuoden 2010 väestönlaskennassa oli 2&nbsp;619&nbsp;362 pois lukien itsenäisten kaupunkien (Cebu City, Lapu-Lapu City ja Mandaue) väkiluvut.

## Lähteet

## Aiheesta muualla
Davao de Oro

**Davao de Oro**, entinen **Compostela Valley**, on Filippiinien Davaon alueella sijaitseva provinssi. Sen pääkaupunki on Nabunturan. Provinssin naapureita ovat pohjoisessa Agusan del Sur, idässä Davao Oriental ja lännessä Davao del Norte. Sen väkiluku vuoden 2010 väestönlaskennassa oli 687&nbsp;195.

## Lähteet

## Aiheesta muualla
Cotabato

**Cotabato** on Filippiinien Soccsksargenin alueella sijaitseva provinssi. Sen pääkaupunki on Kidapawan. Provinssin naapureita ovat pohjoisessa Lanao del Sur ja Bukidnon, idässä Davao City ja Davao del Norte, lännessä Maguindanao ja kaakossa Sultan Kudarat ja Davao del Sur. Sen väkiluku vuoden 2010 väestönlaskennassa oli 1&nbsp;226&nbsp;508.

## Lähteet

## Aiheesta muualla
Davao del Norte

**Davao del Norte** on Filippiinien Davaon alueella sijaitseva provinssi. Sen pääkaupunki on Tagum. Provinssin naapureita ovat pohjoisessa Agusan del Sur, idässä Compostela Valley, etelässä Davao City ja lännessä Bukidnon. Sen väkiluku vuoden 2010 väestönlaskennassa oli 945&nbsp;764.

## Lähteet

## Aiheesta muualla
Camiguin

**Camiguin** on Filippiinien Pohjois-Mindanaon alueella sijaitseva provinssi. Sen pääkaupunki on Mambajao. Se koostuu Camiguinin saaresta sekä sitä ympäröivistä pienistä saarista. Sen väkiluku vuoden 2010 väestönlaskennassa oli 83&nbsp;807.

## Lähteet

## Aiheesta muualla
Persib Bandung

**Persatuan Sepak Bola Indonesia Bandung** eli usein lyhyemmin **Persib Bandung** on jalkapalloseura Bandungin kaupungista Länsi-Jaavalta. Seura pelaa maan korkeimmalla sarjatasolla Liga 1:ssä. Se voitti liigan vuonna 2014. Alkuvuodesta 2016 seuran päävalmentajana aloitti Dejan Antonić.


Kuva:Football Celebration.jpeg|Joukkueen kannattajia vuonna 2013
Kuva:Jalak Harupat Stadium (5).JPG|Seuran kotistadion Jalak Harupat Soreang Stadium


## Lähteet

## Aiheesta muualla
Davao del Sur

**Davao del Sur** on Filippiinien Davaon alueella sijaitseva provinssi. Sen pääkaupunki on Digos. Provinssin naapureita ovat pohjoisessa Davao City, etelässä Davao Occidental ja lännessä Cotabato, Sultan Kudarat, South Cotabato ja Sarangani. Sen väkiluku vuoden 2010 väestönlaskennassa oli 868&nbsp;690.

## Lähteet

## Aiheesta muualla
Davao Occidental

**Davao Occidental** on Filippiinien Davaon alueella sijaitseva provinssi. Sen pääkaupunki on Malita. Provinssin naapureita ovat pohjoisessa Davao del Sur ja lännessä Sarangani. Se irrotettiin omaksi provinssikseen Davao del Surista vuonna 2013. Provinssin asukasluku oli 316&nbsp;342 vuonna 2015.

## Lähteet

## Aiheesta muualla
Davao Oriental

**Davao Oriental** on Filippiinien Davaon alueella sijaitseva provinssi. Sen pääkaupunki on Mati. Provinssin naapureita ovat pohjoisessa Agusan del Sur ja Surigao del Sur ja lännessä Compostela Valley. Sen väkiluku vuoden 2010 väestönlaskennassa oli 517&nbsp;618.

## Lähteet

## Aiheesta muualla
Caruso (laulu)

**Caruso** on italialaisen säveltäjä Lucio Dallan säveltämä ja sanoittama musiikkikappale vuodelta 1986. Kappale on kunnianosoitus oopperalaulaja Enrico Carusolle (1873–1921). Federazione Industria Musicale Italiana on myöntänyt kappaleelle platinaa.

Kappale on noussut sittemmin maailmalla suosituksi. Sen on levyttänyt muun muassa Placido Domingo, Luciano Pavarotti, Andrea Bocelli, Julio Iglesias, Maria Farantouri, Lara Fabian ja Paul Potts.

## Lähteet
Nina Bednarik

**Nina Bednarik** (12. maaliskuuta 1982 Škofja Loka, Slovenian ST, Jugoslavia) on slovenialainen kumparelaskija. Bednarik on kaksinkertainen kumparelaskun Slovenian mestari.

Bednarik kiersi vuodet 2005–2010 freestylehiihdon maailmancupia, parhaimpana sijoituksena kumparelaskucupin 28. sija avauskaudeltaan. Paras yksittäinen kilpailu on 17. sija helmikuulta 2012 Tšekin Špindlerův Mlýnistä. Bednarikin viimeisin maailmancupin osakilpailu on tammikuulta 2014 Yhdysvaltain Lake Placidista.

Freestylehiihdon Euroopan cupissa Bednarik on kilpaillut neljänä eri kautana. Paras sijoitus kumparelaskucupissa on 12. sija avauskaudeltaan 2001–2002. Euroopan cupissa Bednarik on ollut kerran palkikorokkeella, kun hän oli tammikuussa 2004 kolmas Tšekissä.

Maailmanmestaruuskilpailuihin Bednarik on osallistunut viidesti. Paras sijoitus on vuoden 2005 Rukan parikumparelaskun yhdeksäs sija. Kumparelaskussa paras sijoitus on vuoden 2007 Madonna di Campiglio 20. sija.

Olympialaisissa Bednarik on kilpaillut kahdesti. Hän oli 24. kumparelaskussa Torinossa 2006 ja 26. samassa lajissa Vancouverissa 2010.

## Palkintosijat

## Lähteet

*  
* 

### Viitteet
Bednarik

**Bednarik** voi viitata seuraaviin asioihin:

## Henkilöitä
* Chuck Bednarik (1925–2015), yhdysvaltalainen amerikkalaisen jalkapallon pelaaja
* Ignat Bednarik, romanialainen maalari
* Miloslav Bednařík, tšekkoslovakialainen ampuja
* Nina Bednarik (s. 1982), slovenialainen freestylehiihtäjä
* Robert G. Bednarik, australialainen arkeologi
* Sebastián Bednarik, uruguaylainen elokuvaohjaaja

## Muuta
* Chuck Bednarik Award, palkinto amerikkalaisessa jalkapallossa
Varjot (kirja)

**Varjot** () on *[[Mustan tikarin veljeskunta]]* -kirjasarjan kolmastoista osa, jonka on kirjoittanut J. R. Ward (eli Jessica Bird). Kirja julkaistiin englanniksi vuonna 2015, ja se ilmestyi suomeksi samana vuonna. Kirja kertoo varjojen Trezin ja iAmin tarinaa.

## Juoni

Trez ja iAm ovat varjoja, jotka kuuluvat itsenäiseen heimoon vuorilla. Veljekset jättivät heimon siitäkin huolimatta, että Trez on ennustusten mukaan luvattu heimon tyttären puolisoksi. Veljeskunnan kanssa kiivaasti yhteydessä olevat veljekset eivät kaipaa kotiaan ja ovat valmiita taistelemaan vapautensa eteen. Trez tapaa kauniin valitun Selenan, josta hän ei voi pysyä erossa, mutta parin yhteinen aika käy vähiin, Selenan aika käy vähiin. iAm tutustuu merkilliseen palvelijanaiseen palatessaan heimon alueelle, mutta nainen onkin Trezin tuleva puoliso. Kaksikko tuntee kuitenkin äärimmäistä vetoa toisiinsa ennustuksista huolimatta. Abalonen tytär Paradise pääsee työskentelemään isänsä rinnalla veljeskunnan hyväksi ja on tästä innoissaan vaikkakin hän salaa haaveilee hakevansa veljeskunnan harjoitusleirille, johon nyt myös siviilit ovat tervetulleita. Isä ei ole tyttärensä suunnitelmista mielissään. Layla leikkii vaarallisilla vesillä Xcorin kanssa samalla kun Xcorin ja Throen välit kiristyvät.
Verisuudelma (kirja)

**Verisuudelma** () on ensimmäinen *[[Mustan tikarin perilliset]]* -kirjasarjan osa, jonka on kirjoittanut J. R. Ward (eli Jessica Bird). Kirjasarja on Mustan tikarin veljeskunta -kirjasarjan sisarsarja. Kirja julkaistiin englanniksi vuonna 2016, ja se ilmestyi suomeksi samana vuonna. Kirja kertoo kuninkaan neuvonantajan Abalonen tyttärestä Paradisesta.

## Juoni

Paradise haluaa osallistua isästään huolimatta veljeskunnan harjoitusleirille, jossa hänestä koulutetaan soturi, joka on valmis taistelemaan rodun vihollisia lessereitä vastaan. Alkutaipale koulutuskeskuksessa ei kuitenkaan suju ongelmitta. Lisäksi kiinnostusta herättää Paradisen luokkatoveri Craeg, jota Paradisen isä ei koskaan hyväksyisi.
Leppäslampi (Ikaalinen)

**Leppäslampi**  on Pirkanmaalla Ikaalisissa Varessalmessa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Leppäslampi on osa Poltinjoen-Leppäsjärven aluetta.

## Maantietoa
Lammen pituus on 500 metriä, leveys 200 metriä ja sen pinta-ala on 6,8 hehtaaria. Se sijaitsee Leppäsjärven rannasta 70 metrin etäisyydellä järvien välisen harjun toisella puolella. Järvien vedenpinnan korkeusero on 30 senttimetriä, vaikka laskuoja on vain 70 metriä pitkä. Lampeen laskee yksi lyhyt pelto-oja ja ojitetulta suolta laskeva metsäoja. Itäranta on harjun rinnettä ja länsiranta peltomaata. Rantaviivaa myöten, joka on 1,1 kilometriä pitkä, lampea kiertää kapea avosuon vyöhyke. Lampi on autio, mutta harjun päällä kulkee yhdystie 13275.

## Vedenlaatu
Järven vedenlaatua on tutkittu ainakin kerran tammikuussa 1994. Mittauksessa happea oli vedessä 0&nbsp;mg/l eli lampi oli hapeton. Hapettomuus liuottaa pohjasta ravinteita veteen. Kokonaistypen pitoisuus oli vedessä 1700 μg/l (mikrogrammaa litrassa). Kokonaisfosfori oli vastaavasti 48 μg/l. Veden happamuustaso eli pH oli 6,5. Pinnalla veden näkösyvyys on 0,5 metriä. Sameusluku oli 4,7 FNU. Matalassa lammessa ei kierrä vesi, jolloin happi loppuu ja veden ravinnepitoisuudet kohoavat suuriksi.

## Historiaa
Leppäsjärveä laskettiin vuoden 1879 jälkeen ja jos vedenpinta aleni tuolloin yli 30 senttimetriä, laski myös Leppäslammen vedenpinta. Tähän viittaa myös lammen soistuneet rannat, jollainen syntyy helposti järvenlaskun jälkeen järvien rannoille.

## Lähteet
Teurulampi

**Teurulampi** eli **Niskalanlampi**  (myös **Teurulampi** ) on Pirkanmaalla Ikaalisissa Riitialassa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Teurulampi on osa Poltinjoen-Leppäsjärven aluetta.

## Maantietoa
Lammen pituus on 800 metriä, leveys 350 metriä ja sen pinta-ala on 8,5 hehtaaria. Se sijaitsee Poltinjoessa ja on joen laajentuma eli läpivirtausjärvi. Poltinjoki on Leppäsjärven laskuojki, joka yhtyy alajuoksulla Parkanonjärven laskujokeen Vääräjokeen, joka laskee Kyrösjärveen. Rantaviivan pituus on 1,7 kilometriä. Pohjoisranta kuuluu Ikaalisten golfkerholle ja lammen eteläranta on peltomaata tai niittyä. Lammen eteläpuolella sijaitsee kolme maatilaa ja rantaan on rakennettu kaksi vapaa-ajan asuntoa. Niille johtaa yhdystie 13271, joka haarautuu seututiestä 276.

## Melontareitti
Järvi kuuluu osana opastettua melontareittiä Aurejärvi–Petäjäjärvi–Vahojärvi–Ruojärvi–Leppäsjärvi–Kyrösjärvi.

## Lähteet

## Aiheesta muualla
* Ikaalisten golf
* Poltinkoski
Sauli Viikari

**Sauli Johannes Viikari** (30. toukokuuta 1918 Suomusjärvi – 27. marraskuuta 2001 Turku) oli suomalainen lääkäri ja professori. 

Viikarin vanhemmat olivat maanviljelijä Lauri Johannes Viikari ja Hilli Lietzén. Hänen puolisonsa vuodesta 1945 oli silmälääkäri Kaisu Annikki Mikkonen, perheeseen syntyi kaksi lasta. Viikari tuli ylioppilaaksi Salon yhteiskoulusta 1936 ja valmistui lääketieteen lisensiaatiksi 1946. Lääketieteen ja kirurgian tohtoriksi hän väitteli 1950 ja erikoistui kirurgiaan 1952 ja rintaelinkirurgiaan 1954. Viikari oli Turun yliopiston kirurgian dosentti 1954–1963, yliopiston kirurgian professori hän oli 1963–1984. Hänen tutkimuskohteitaan olivat rinta- ja vatsaontelon kirurgia sekä veren puskuriominaisuudet. Viikari oli ensimmäisiä lasten sydänkirurgeja Suomessa.

Viikarin johtama kirurgiryhmä teki Suomen ensimmäisen onnistuneen avosydänleikkauksen sydänkeuhkokoneen avulla Turussa 28. huhtikuuta 1960.

## Lähteet
Raimo Viita

**Uula Raimo Viita** (8. tammikuuta 1928 Pelkosenniemi – 2. kesäkuuta 2023 Helsinki) oli suomalainen kenraaliluutnantti. Hän oli pääesikunnan koulutusosaston päällikkö 1977–1979, jalkaväen tarkastaja 1979–1980 ja koulutuspäällikkö 1980–1988.

## Lähteet

## Aiheesta muualla
* Kenraaliluutnantti Raimo Viita (haastattelu) *Kylkirauta* 3/2003, s. 6–13.
Furla

**Furla** on italialainen yritys ja muotitalo, jonka on perustanut Furlanetton perhe vuonna 1927. Yritys on yhä perheen omistuksessa. Furla tuottaa tuotteita, joihin sisältyvät muun muassa käsilaukut, kengät, korut ja silmälasinkehykset.

## Lähteet

## Aiheesta muualla
*Furlan verkkosivut
Jure Bučar

**Jure Bučar** (4. tammikuuta 1966 Ljubljana, Slovenian ST, Jugoslavia) on uransa lopettanut slovenialainen uimari, tyyliltään vapaauimari. Bučar edusti Sloveniaa olympialaisissa kolmesti.

Bučar debytoi olympialaisissa 26-vuotiaana vuoden 1992 Barcelonan olympialaisissa. Bučar uintimatkoina olivat 200&nbsp;ja&nbsp;400&nbsp;metriä. Bučar oli 29. 200&nbsp;metrin kilpailussa ja 16. 400&nbsp;metrin kilpailussa. Jälkimmäisen kilpailun tulos jäi Bučarin parhaaksi olympialaisissa.

Vuoden 1996 Atlantan olympialaisissa Bučar ui samat matkat. Hän oli 34. 200&nbsp;metrin kilpailussa ja 20. 400&nbsp;metrin kilpailussa. Bučarin viimeisiksi olympialaisiksi jäivät vuoden 2000 Sydneyn olympialaiset. Niissä Bučar osallistui ainoastaan 400&nbsp;metrin kilpailuun. Hän oli kilpailussa 35. lopputuloksissa.

Bučar oli jokaisena vuotena olympiajoukkueen vanhin uimari. Vuoden 1992 olympialaisissa Bučar oli Slovenian toiseksi paras uimari, sillä ainoastaan Igor Majcen saavutti häntä paremman sijoituksen (kuudes 1&nbsp;500&nbsp;metrin vapaauinnissa). Sama toistui myös vuonna 1996, kun Alenka Kejžar sijoittui 19. naisten 200&nbsp;metrin sekauinnissa. Vuoden 2000 olympialaisissa Bučar sitä vastoin oli Slovenian joukkueen heikoiten sijoittunut uimari.

## Lähteet
Kuningas (kirja)

**Kuningas** () on *[[Mustan tikarin veljeskunta]]* -kirjasarjan kahdestoista osa, jonka on kirjoittanut J. R. Ward (eli Jessica Bird). Kirja julkaistiin englanniksi vuonna 2014, ja se ilmestyi suomeksi samana vuonna. Kirja palaa vanhaan tuttuun hahmoon Wrathiin ja hänen elämäänsä.

## Juoni

Sokea kuningas Wrath on väsynyt ja turhautunut. Yhä uudelleen hän palaa menneeseen, joka pitää häntä otteessaan. Hänen puolisonsa Beth haaveilee lapsesta, mutta pariskunnalla on erilaiset mielipiteet asian suhteen ja se sekoittaa pakkaa huomattavasti. Samaan aikaan Xcorin joukot käännyttävät Glymeran jäseniä puoleensa ja yrittävät uskotella heille, että Wrath on väärä kuningas ja hänen liittonsa puolivampyyrin kanssa on väärin. John Matthew saa samaan aikaan outoja kohtauksia aina nähdessään Bethin ja veljeskunta huolestuu asiasta. Assaililla on omat kuvionsa Solan kanssa. Raaka Assail miellyttää ja ihastuttaa Solaa yhtä aikaa eikä Assail pysty vastustamaan kaunista ihmisnaista. Valittu Selena sen sijaan haaveilee varjosta nimeltä Trez, mutta mies tuntuu välttelevän häntä liiaksi.
Santaa

**Santaa** on punk rock -yhtye Poikien EP-levy, joka julkaistiin heinäkuussa 2003 levymerkillä Ayshire.

## Kappaleet
#
#
#
#
#
#

## Kokoonpano
* Miika Söderholm – laulu, kitara
* Pantse Haapio – basso, taustalaulu
* Marko Kantola – kosketinsoitin, taustalaulu
* Make Virtanen – rummut

### Tuotanto
* Marko Kantola – tuottaja
* Janne Saksa – äänittäjä (kappaleet 3 & 4)

## Aiheesta muualla
* ''Santaa'' finnmusic.net -sivustolla
* ''Santaa'' discogs.com -sivustolla
Leichttraktor

**Leichttraktor** (VK-31) () oli saksalainen kokeellinen panssarivaunu.

Ensimmäisen maailmansodan jälkeen Saksalta kiellettiin sotilasajoneuvojen valmistus Versaillesin rauhansopimuksen nojalla. Saksa kuitenkin kehitti nimen *Traktori* alla sotilasajoneuvoja ja tykistöä. Leichttraktorin rungon etuosassa sijaitsi moottori ja takaosassa tykkitorni. Rheinmetall ja Krupp valmistivat omat prototyyppinsä, ja vuonna 1928 Rheinmetall oli valmis tuottamaan 289 panssarivaunua. Tilaus kuitenkin peruttiin. Kruppin mallissa oli kierrejouset ja Rheinmetallin mallissa lehtijouset.

Leichter traktor () oli peitenimi kaikille kolmelle panssarivaunulle. Toisen maailmansodan alkaessa niitä käytettiin koulutusvaunuina. Panssarivaunun huippunopeus on 37 km/h.
Palaa

__NOTOC__
**Palaa** on ramopunk-yhtye Poikien kuudes studioalbumi, joka julkaistiin maaliskuussa 2003 levymerkillä Ayshire. Albumi on yhtyeen ensimmäinen pitkäsoitto sitten vuoden 1996 albumin *[[Pure (albumi)|Pure]]*.

## Kappaleet
#
#
#
#
#
#
#
#
#
#
#
#
#

+ Mä uskon meihin (video)

## Kokoonpano
* Miika Söderholm – laulu, kitara
* Pantse Haapio – basso, taustalaulu
* Make Virtanen – rummut
* Marko Kantola – kosketinsoitin, taustalaulu, tuottaja

## Arvostelut
* Länsi-Savo: 

## Aiheesta muualla
* ''Palaa'' finnmusic.net -sivustolla

## Lähteet
R. Olavi Viitamäki

**Rauno Olavi Viitamäki** (5. tammikuuta 1918 Nurmo – 23. tammikuuta 2001 Helsinki) oli suomalainen psykologi ja professori. Hän oli Helsingin yliopiston soveltavan psykologian professori 1971–1981 ja tutki testi- ja persoonallisuuspsykologiaa.

## Julkaisuja
* *Personality traits between puberty and adolescence: Their relationships, development and constancy with reference to their relation to school achievement*. Suomalainen tiedeakatemia, 1956. (Annales Academiae scientiarum Fennicae, 104.) Väitöskirja. Helsingin yliopisto. 
* *Psychometric analysis of the thematic apperception test with reference to personality structure and school success in adolescence*. Helsinki: Suomalainen tiedeakatemia, 1959. (Annales Academiae scientiarum Fennicae, 115: 2.) 
* Viitamäki, R. Olavi – Korkala, Pekka. *Johdatus psykometriikkaan*. Helsinki: Weilin + Göös, 1970.
* ”Psychological determinants of cancer: Psychometric approach by R. Olavi Viitamäki with assistance of Leif Sonkin”, *Cancer and psyche*. Helsinki: Helsingin yliopistollisen keskussairaalan psykiatrian klinikka, 1970. (Monographs from the Psychiatric clinic of the Helsinki university central hospital, 1.)
* Viitamäki, R. Olavi – Achté, Kalle – Rechardt, Eero (toim.): *Kliininen psykologia*. WSOY, 1978. 
* Viitamäki, R. Olavi – Keltikangas-Järvinen, Liisa: *Personality factors related to the onset and progress of cancer.* University of Helsinki, 1982. (Reports from the Department of Psychology, Division of Applied Psychology, 3.) . 

## Lähteet
Arvid Wiiala

**Arvid Konstantin Wiiala** (11. lokakuuta 1911 Pyhtää – 19. maaliskuuta 1991 Helsinki) oli suomalainen tekniikantutkija. Hän väitteli tekniikan tohtoriksi ja oli Teknillisen korkeakoulun maanjako-opin (myöhemmin kiinteistöopin) professori 1954–1975. Hän julkaisi useita alaa käsitteleviä teoksia. Hän pyrki tutkimuksillaan luomaan teoreettiset perusteet pakkolunastusten yhteydessä suoritettaville korvausarvioinneille.

Wiiala valmistui ylioppilaaksi 1930, diplomi-insinööriksi 1935 ja väitteli tekniikan tohtoriksi 1948 Teknillisestä korkeakoulusta. Hän oli Porvoon maanlunastuslautakunnan puheenjohtaja 1945–1950, Kymen läänin lääninmaanmittausinsinööri 1950–1954, Teknillisen korkeakoulun maanjakotekniikan erikoisopettaja 1948–1954 ja kiinteistöopin professori 1954–1975. Wiialan aloitteesta Valtion teknillisen tutkimuskeskuksen yhteyteen perustettiin maanjakoteknillinen laboratorio, jonka johtajana hän toimi 1964 ja 1970–1974. Hän oli myös *Maanmittausinsinööri*-lehden päätoimittaja.

Wiiala osallistui talvi- ja jatkosotaan mittauspatteriston joukoissa ja oli sotilasarvoltaan kapteeni.

## Teokset
* *Uusjaon vaikutuksesta jakokunnan maatalouteen*. Helsinki: Tekijä, 1948. Väitöskirja, Teknillinen korkeakoulu.
* *Maatila ja sen muodostaminen*. Porvoo ; WSOY, 1952.
* *Maanjaon arvioimisoppi. 1, Tiluslaji- ja jyvitysoppi*. Helsinki: Tekijä, 1958.
* *Tiekorvaukset: maanjaon arvioimisoppi. 3*. Helsinki: Tekijä, 1960.
* *Yksityiset tiet*. Helsinki: Tekijä, 1962
* *Pakkolunastus- ja tilikorvaukset: maanjaon arvioimisoppi 2*. Helsinki: Tekijä, 1966
* *Maankäyttö ja yhteiskunta. Hki: Tekijä, 1969
* *Kiinteistöarvioinnin käsikirja''. Otaniemi: tekijä, 1976

## Lähteet
Speedfinns

**Speedfinns** on punk rock -yhtyeiden Häiriköiden, Rehtoreiden, Poikien ja Marky Ramone & the Speedkingsin split-albumi, joka julkaistiin toukokuussa 2003. Vinyylilevyn keskiössä on teksti ”Yksinkertaista musiikkia monimutkaisille ihmisille”.

## Kappaleet
;A-puoli
#Häiriköt: Beneath the Ground
#Marky Ramone & the Speedkings: Girls & Gasoline

;B-puoli
#Rehtorit: Badmobile
#Pojat: I Do Remember You

## Aiheesta muualla
* ''Speedfinns'' finnmusic.net -sivustolla
British Steel Tour

**British Steel Tour** oli Judas Priestin kiertue, jolla yhtye promotoi *[[British Steel]]* -albumia. Kiertueella toimi lämmittelijänä Iron Maiden.

## Kiertuepäivät
Apina ja Corolla

__NOTOC__
**Apina ja Corolla** on punk rock -yhtye Rehtoreiden EP-levy, joka julkaistiin toukokuussa 2003 levymerkillä Woimasointu. Kappale ”Uudet kuninkaat” on julkaistu aiemmin yhtyeen vuoden 2002 albumilla *[[Hiljaa!]]*.

## Kappaleet
#
#
#
#
#

## Kokoonpano
* Kuraattori Kurki – laulu
* Rehtori Heko – kitara
* Rehtori Reponen Jr. – kitara, taustalaulu
* Rehtori Mikkola – basso, taustalaulu
* Artsi – rummut
* Mikko – rummut (kappale 2)

## Lähteet

## Aiheesta muualla
* ''Apina ja Corolla'' finnmusic.net-sivustolla
Arema Cronus FC

**Arema Cronus FC** on jalkapalloseura Malangin kaupungista Itä-Jaavasta. Arema pelaa Indonesian korkeimmalla sarjatasolla Liiga 1:ssä. Se on voittanut sarjan kertaalleen kaudella 2009–2010.

## Lähteet
Sriwijaya FC

**Sriwijaya FC** on jalkapalloseura Palembangin kaupungista Etelä-Sumatrasta. Sriwijaya pelaa Indonesian korkeimmalla sarjatasolla Superliigassa. Se on voittanut liigan kertaalleen kaudella 2011–2012.

## Lähteet
Tacheng

**Tacheng** (, , ) on piirikuntatason kaupunki Sinkiangin uiguurien autonomisella alueella Kiinassa. Se on Ilin kazakkien autonomiseen prefektuuriin kuuluvan Tachengin prefektuurin päähallintopaikka. Kaupungin pinta-ala on 4&nbsp;007 nellökilometriä ja väkiluku 161&nbsp;037 (2010). Kaupungin keskusta sijaitsee linnuntietä noin 490 kilometriä autonomisen alueen pääkaupunki Ürümqistä luoteeseen.

Kaupungin nimi oli aiemmin **Tarbagatay**, joka tarkoittaa mongolissa *paikkaa, jossa on [[Murmelit|murmeleita]]*. Kaupunki oli tunnettu myös nimenä **Chuguchak** monissa eurooppalaisissa kielissä.

## Galleria

Kazak-Chinese border near Tacheng.jpg|Kazakstanin ja Kiinan raja lähellä Tachengia.
Vereshchagin-Ruins-in-Chuguchak.JPG|Rauniot Chuguchakissa (Vasili Vereštšaginin maalaus).
Vereshchagin-Ruins-of-the-Theater-in-Chuguchak.jpg|Teatterin rauniot Chuguchakissa (Vasili Vereštšaginin maalaus).
Садовая калитка в Чугучаке.jpg|Puutarhan portti Chuguchakissa (Vasili Vereštšaginin maalaus).


## Lähteet

## Aiheesta muualla
Tomaž Čopi

**Tomaž Čopi** (2. heinäkuuta 1970 Koper, Slovenian ST, Jugoslavia) on slovenialainen, uransa lopettanut kilpapurjehtija. Hänen pääluokkansa oli 470, mutta hän kilpaili myös 420, Optimist, Extreme 40, Melges 32 ja RC44 -luokissa.

Čopi aloitti purjehtimisen kymmenvuotiaana, ja kilpaili ensimmäistä kertaa jo vuonna 1981. Hänen ensimmäinen voittonsa tuli Optimist-luokassa vuonna 1984.

Čopin ensimmäiset arvokisat oli 470-luokan maailmanmestaruuskilpailut vuonna 1996 Brasilian Porto Alegressa, jossa Čopi oli sijalla 16. Paras sijoitus MM-kisoista tuli vuonna 1998, jolloin hän oli voittamassa MM-hopeaa Espanjan Mallorcassa. Hän sijoittui 470-luokassa kymmennen parhaan joukkoon myös vuosina 1997 (Tel Aviv, Israel, kuudes) ja 1999 (Melbourne, Australia, neljäs). Čopi voitti Extreme40 -luokan maailmanmestaruuden vuonna 2010 Slovenian Portorozissa.

Olympialaisissa Čopi kilpaili 470-luokassa vuosina 1996, 2000 ja 2004. Vuosina 1996 ja 2000 hänen parinaan oli Mitja Margon ja vuonna 2004 Davor Glavina. Vuonna 1996 Čopi ja Margon olivat Slovenian parhaat purjehtivat sijoittuen 16. luokassaan. Vuonna 2000 Čopi saavutti parhaimman olympiatuloksensa ollessaan yhdeksän. Čopi ja Margon olivat taas Slovenian parhaat purjehtijat. Vuoden 2004 kisoissa Čopi ja Glavina sijoittuivat sijalle 14.

Čopi oli 470-luokan maailmanrankingissä parhaimmillaan toisena. Hän oli kymmenen parhaan joukossa yhtäjaksoisesti lokakuusta 1997 aina toukokuuhun 2001 ja uudelleen toukokuusta 2001 toukokuuhun 2002. Vielä toukokuussa 2007 Čopi oli listan sijalla 19, mutta siitä lähtien hänen sijoituksensa laski. Hänen viimeinen 470-luokan rankingsijoitus oli kesäkuulta 2009, jolloin hän oli sijalla 189.

## Lähteet

*  
* 

### Viitteet
Gustaf Skarsgård

**Gustaf Caspar Orm Skarsgård** (s. 12. marraskuuta 1980 Tukholma) on ruotsalainen näyttelijä. Hän on näytellyt mm. *[[Viikingit (televisiosarja)|Viikingit]]*-sarjassa Floki-nimistä viikinkiä sekä Mikael Niemen Karhun keitto -romaaniin pohjautuvassa sarjassa pastori Laestadiusta.

Skarsgårdin perheeseen kuuluu monta urallaan edennyttä ja maineikasta nimeä. Näyttelijöitä ovat myös hänen isänsä Stellan Skarsgård ja veljensä Bill, Alexander ja Valter.

## Filmografia

## Lähteet

## Aiheesta muualla
*
Eastern Samar

**Eastern Samar** on Filippiinien Itä-Visayasin alueella sijaitseva provinssi. Sen pääkaupunki on Borongan. Provinssin naapureita ovat pohjoisessa Northern Samar ja lännessä Samar, ja idässä se rajoittuu Tyyneenmereen. Sen väkiluku vuoden 2010 väestönlaskennassa oli 428&nbsp;877.

## Lähteet

## Aiheesta muualla
Main Man – A Tribute to Dee Dee Ramone

**Main Man – A Tribute to Dee Dee Ramone** on coveralbumi, joka koostuu Ramonesin basistin Dee Dee Ramonen kirjottamien ja inspiroimien kappaleiden uudelleensovituksista. Albumilla esiintyvät myös suomalaiset yhtyeet Häiriköt ja Cretin Family Therapy.

## Kappaleet
#I Wanna Be Like Dee Dee Ramone (The Accelerators)
#Rock 'N' Roll Is Dead (Dee Dee Is King) (Spoiled Rotten)
#All Good Cretins (Predator)
#Let's Get Zonked (Again) (The Snot Rockets)
#Poison Heart Tattoo (Plastic Bastard)
#Kathy Hates The Ramones (Saturday Night Kids)
#Have You Seen Dee Dee Ramone (Jesus H. Presley)
#Treat You (Fifi and the Mach III)
#Dirtnap (The Squareheads)
#Dee Dee Says (Meat Depressed)
#I Don't Know Where I Belong (The Hymans)
#Ain't No Friend of Mine (Shock and Awe)
#Everyone's Against Me (The Vectors)
#Dee Dee Ramone Was a Murder Junkie (Grayline)
#Jackie and Judy (Rydells)
#Stop the Ramones (Tokiado)
#Dee Dee's Garden (Princovia)
#Dee Dee And Joey (The Transistors)
#Gabba Gabba Hey (We Love You) (Quickies)
#Joey Ja Dee Dee (Häiriköt)
#I Love Her and She Loves the Ramones (Havenots)
#Song for Heroes (Cretin Family Therapy)
#Teenage Ramone (Nobody's Heroes)
#Hard to Understand (Bussy and the Rockets)
#1975 (Peloton Art)
#Dee Dee King of Rock (The Vapids)
#Touchie Feelie Tonite (Mickey De Sadist)
#Sha La La (Teenage Confidential)
#Road to Ruin (Bullet Treatment)
#Dee Dee Deceased (Youth Gone Mad)
#Dee Dee Left Home (The Romeros)

## Lähteet

## Aiheesta muualla
* ''Main Man – A Tribute to Dee Dee Ramone'' discogs.com -sivustolla
Guimaras

**Guimaras** on Filippiinien Länsi-Visayasin alueella sijaitseva provinssi. Sen pääkaupunki on Jordan. Se koostuu Guimarasin saaresta ja sitä ympäröivistä pienemmistä saarista. Sen väkiluku vuoden 2010 väestönlaskennassa oli 162&nbsp;943.

## Lähteet

## Aiheesta muualla
Ifugao

**Ifugao** on Filippiinien Cordilleran hallinnollisella alueella sijaitseva provinssi. Sen pääkaupunki on Lagawe. Provinssin naapureita ovat pohjoisessa Mountain Province, idässä Isabela, etelässä Nueva Vizcaya ja lännessä Benguet. Sen väkiluku vuoden 2010 väestönlaskennassa oli 191&nbsp;078.

## Lähteet

## Aiheesta muualla
Ilocos Norte

**Ilocos Norte** on provinssi Ilocosin alueella Luzonin saaren länsiosassa Filippiineillä. Provinssin pääkaupunki on Laoag. Ilocos Norten väkiluku vuoden 2010 väestönlaskennassa oli 568&nbsp;017.

## Lähteet

## Aiheesta muualla
Dinagat Islands

**Dinagat Islands** on saariryhmä ja Filippiinien Caragan alueella sijaitseva provinssi. Sen pääkaupunki on San Jose. Sen väkiluku vuoden 2010 väestönlaskennassa oli 126&nbsp;803.

## Lähteet

## Aiheesta muualla
Varsovan pörssi

**Varsovan pörssi** (, lyh. GPW; kansainvälisesti on käytössä lyhenne **WSE**, englanninkielisestä nimestä *Warsaw Stock Exchange*) on Varsovassa toimiva Puolan arvopaperikaupan keskus.

Helmikuun lopulla 2016 Varsovan pörssin päälistalla oli 486 yhtiötä, joista 433 oli puolalaista ja 53 kotipaikaltaan ulkomaalaista. Päälistan yhtiöiden markkina-arvo oli yhteensä 968,334 miljardia zlotya eli noin 222,2 mrd. euroa (245,1 mrd USD). Markkina-arvoltaan Varsovan pörssi oli tuolloin toiseksi suurin itäisen Euroopan pörsseistä (Moskovan pörssin markkina-arvo oli 385,9 mrd USD, ja Istanbulin pörssin arvo 188,4 mrd USD; tilanne 1/2016).

Pörssin osakkeiden äänivallasta enemmistö (51,76&nbsp;%) on Puolan valtion hallussa. Puolan valtiovarainministeriö valvoo pörssin toimintaa. Käytännössä myös Varsovan pörssin johdon on nautittava Puolan hallituksen luottamusta. Varsovan pörssin oma osake on noteerattu Varsovan pörssissä marraskuusta 2010 lähtien. 

Ehkä tunnetuin Varsovan pörssin keskeisten suuryhtiön osakkeen arvonkehitystä kuvaavista osakeindekseistä on WIG20, joissa on mukana 20 yritystä. Noin puolet tämän indeksin paino-arvosta muodostuu neljän suuryhtiön arvostuksesta. WIG20-indeksin suurimmat painot olivat seuraavilla yhtiöillä (suluissa indeksipaino helmikuun 2016 lopulla): PKO Bank Polski (13,22&nbsp;%), Bank Pekao (painoarvo 12,26&nbsp;%), PKN Orlen (Polski Koncern Naftowy Orlen SA; 12,15&nbsp;%), PZU SA (Powszechny Zaklad Ubezpieczen SA, 12,08&nbsp;%), Polska Grupa Energetyczna (6,47&nbsp; %), KGHM Polska Miedz SA (5,42&nbsp;%), Bank Zachodni WBK SA (5,42&nbsp;%) ja PGNiG (Polskie Górnictwo Naftowe i Gazownictwo, 4,91&nbsp;%).  

## Lähteet

## Aiheesta muualla

* Gielda Papierow Wartosciowych w Warszawie SAGPW:WSE  (ft.com)
HMS Warspite (1884)

**HMS Warspite** oli Britannian kuninkaallisen laivaston vuonna 1884 vesillelaskettu Imperieuse-luokan 1. luokan panssariristeilijä.

## Valmistus

Alus tilattiin Chathamin telakalta, missä köli laskettiin 25. lokakuuta 1881. Alus laskettiin vesille 29. tammikuuta 1884 ja valmistui kesäkuussa 1888.

## Palvelus
Alus oli Tyynenmeren aseman lippulaivana vuosina 1890–1893, minkä jälkeen se oli Queenstownin vartiolaivana vuoteen 1896. Vuodet 1896–1902 alus oli jälleen Tyynenmeren aseman lippulaivana.

Alus saapui Plymouthiin 28. toukokuuta ja se poistettiin palveluksesta 1. heinäkuuta Chathamissa. Alus myytiin romutettavaksi 4. huhtikuuta 1905.

## Lähteet
*

### Viitteet
HMS Warspite (1807)

**HMS Warspite** oli Britannian kuninkaallisen laivaston vuonna 1807 vesillelaskettu Colossus-luokan 74-tykkinen kolmannen luokan linjalaiva.

## Valmistus

Alus tilattiin 13. tammikuuta 1798 Pembroken telakalta, missä köli laskettiin 3. joulukuuta 1805. Alus laskettiin vesille 16. marraskuuta 1807 ja valmistui 8. kesäkuuta 1808. Aluksen valmistuskustannukset olivat 59&nbsp;725 puntaa sisältäen varustamiskulut.

## Palvelus
Alus otettiin palvelukseen maaliskuussa 1808 päällikkönään Henry Blackwood, joka oli tehtävässä vuoteen 1813. Alus oli Cherbourgin edustalla ollessaan kuitenkin tilapäisesti William Bowlesin komennossa keväällä 1809.

Alus osallistui Napoleonin sotiin vuosina 1807-1810 tukien Portugalissa olevia maavoimia. 

Alus lähti 2. marraskuuta 1809 Välimerelle. Vuonna 1810 alus osallistui Toulonin saartoon, minkä jälkeen se siirrettiin Kanaalin laivastoon suojaamaan meriliikennettä sekä häiritsemään Ranskan ja Yhdysvaltain kauppaa. Vuoden 1813 alussa valtasi muutaman aluksen kuten yhdysvaltalaisen Philadelphiaan alkoholijuomia ja silkkuä kuljettaneen kuunarin. Kesäkuussa 1814 alus oli Pohjois-Amerikan ja Länsi-Intian asemalla kuljettaen täydennysjoukkoja Quebeciin.

Alus poistettiin palveluksesta 1815 ja se palautettiin palvelukseen 1817 76-tykkisenä aluksena. Samalla aluksen perän muotoa oli muutettu. Alus lähti 1825 Portsmouthista vieden kontra-amiraali Philip Woodehousen Länsi-Intian aseman uudeksi komentajaksi. Alus kiersi maapallon 1826-1827 päällikkönään William Parker ollen samalla ensimmäinen New South Walesissa vieraillut laivaston linjalaiva.

Alus kuljetti Kreikan tasavallan presidentin kreivi Capo d'Istrian eri paikkoihin itäisellä Välimerellä samalla kun alus valvoi Navarinoa, Modonia ja Coronia yhdessä Ranskan ja Venäjän keisarikunnan laivastojen kanssa. Vuonna 1831 alus oli Etelä-Amerikan asemalla Rio de Janeirossa kontra-amiraali Sir Thomas Bakerin lippulaivana päällikkönään Charles Talbot.

Aluksen muutostyöt yksikantiseksi 50-tykkiseksi fregatiksi tilattiin 19. kesäkuuta 1837 Portsmouthin telakalta, missä työ toteutettiin marraskuussa 1833 korjauksena. Alus laskettiin vesille 24. elokuuta 1840 ja valmistui syyskuusta 1841 tammikuuhun 1842.

Alus otettiin 17. elokuuta 1841 palvelukseen Pohjois-Amerikan ja Länsi-Intian asemalle päällikkönään lordi John Hay. Alus lähti 13. lokakuuta 1843 Välimerelle päällikkönään William Parry Wallis. Alus poistettiin palveluksesta huhtikuussa 1846 Chathamissa.

Alus lainattiin 27. toukokuuta 1862 Marine Societylle poikien koululaivaksi, jolloin se ankkuroitiin Thamesiin Woolwichin ja Charltonin väliin. Aluksella koulutettiin noin 150 poikaa kerrallaan kymmenen kuukauden kursseilla, joissa annettiin perustiedot meripalvelukseen. Alus tuhoutui tulipalossa 3. tammikuuta 1876. Hylky myytiin McArthur and Companylle 2. helmikuuta 2&nbsp;610 punnalla ilman tykkejä ja Marine Societyn omaisuutta.

## Lähteet
*
*

### Viitteet
Thaimaan kommunistinen puolue

**Thaimaan kommunistinen puolue** oli Thaimaassa eli entisessä Siamissa toiminut kommunistinen puolue. Kommunistit tekivät aseellista vastarintaa hallitusta vastaan 1960-luvun lopulta 1980-luvulle saakka, jolloin kommunistien alun perin maan vähemmistöjen keskuudesta saama kannatus lopulta romahti.

## Historia
Kommunistinen liike Thaimaassa alkoi kerätä kannattajia 1920-luvun loppupuolella aluksi lähinnä taloudellisesti ja poliittisesti huonommassa asemassa olevien etnisten vähemmistöjen parista. Thaimaan kommunistinen puolue perustettiin vuonna 1942 useiden pienempien ryhmittymien yhteenliittymänä, joita johtivat pääasiassa Thaimaan kiinalaiset. Sen pääasiallinen toiminta-alue oli hmongien asuttamat alueet Pohjois-Thaimaassa, laojen alueet koillisessa ja osissa muslimien asuttamaa etelää. Etelässä toimivat sinne paenneet entiset Malaijan kommunistisen liikkeen vaikuttajat, joilla oli aseellista voimaa. Isanissa alkoivat vaikuttaa puolestaan Laosista ja Vietnamista tulleet kommunistit.

Vuoteen 1967 mennessä kommunistit olivat aloittaneet aseellisen liikehdinnän Chiang Rain ja Nanin provinsseissa. Liike sai tukea Kiinasta. Thaimaan kommunistisen puolueen jäsenmäärä nousi huippuunsa vuoden 1976 vallankaappauksen jälkeen. 1970-luvun puoliväliin mennessä Thaimaa oli aloittanut useita aseellisen liikehdinnän lopettamiseen tähtääviä toimia. Sotilasoperaatiot olivat kalliita ja kommunistista liikettä pyrittiin tyrehdyttämään taloudellisilla, poliittisilla ja sosiaalisilla uudistuksilla. Armahdusohjelma 1980-luvun alkupuolella johti monien Thaimaan kommunistisen puolueen jäsenen antautumiseen. Myös sotilasoperaatioiden avulla saavutettiin menestyksiä. Kommunistisen puolueen aseellisten jäsenten määrä tippui vuoden 1979 lukemasta 12&nbsp;000 noin 4&nbsp;000:n vuoteen 1983 mennessä. Kommunistien suosion hiipumiseen vaikutti myös pakolaisten kauhutarinat Laosista, Kambodžasta ja Vietnamista. Kommunistien vielä jäljellä olleet rippeet pidätettiin kommunistisen puolueen yritettyä pitää kokouksen vuonna 1987.

## Lähteet
Vatavesi

**Vatavesi**  on Pirkanmaalla Parkanossa Yliskylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Vatavesi on osa Poltinjoen-Leppäsjärven aluetta.

## Maantietoa
Järven pituus on 800 metriä, leveys 200 metriä ja sen pinta-ala on 10 hehtaaria. Se sijaitsee kilometrin verran pohjoiseen Leppäsjärvestä ja Parkanonjärvestä pari kilometriä itään. Järvi jää Vatavedenkankaan ja Välikankaan väliin. Välikangas erottaa sen viereisestä Karhujärvestä. Järveen laskee kymmenen suo-ojaa pienialaisilta soilta ja sen laskuoja lähtee sen eteläpäästä. Se kulkee kilometrin matkan eteläiseen suuntaa ennen kuin se yhtyy Karhujärven laskuojaan. Oja laskee Leppäsjärven pohjoispäähän. Rantaviivan pituus on 1,8 kilometriä. Rannat ovat pääosin suota, mutta molempiin kovanmaan rantoihin on rakennettu kolme vapaa-ajan asuntoa. Niille johtaa tiet Parkanon Yliskylästä.

## Lähteet
Worlds Apart (Conquestin albumi)

**Worlds Apart** on suomalaisen Conquest-yhtyeen esikoisalbumi, joka julkaistiin vuonna 1999 levymerkillä Elements Music. 

## Kappaleet
#
#
#
#
#
#
#
#
#
#
#
#In & Out (Japanin bonuskappale)

## Kokoonpano
* Peter James Goodman – laulu
* Heikki Warma – kitara
* Tuomo Lassila – rummut

### Vierailevat muusikot
* Marco Hietala – taustalaulu
* Jukka Kolehmainen – basso
* Count Wolf – kosketinsoitin
* Sakari Kukko – huilut

### Tuotanto
* Alf Dernjatin – vastaava tuottaja
* Peter James Goodman – tuottaja
* Heikki Warma – tuottaja
* Marco Hietala – äänittäjä
* Teijo Tikkanen – äänittäjä
* Hannu Leidén – äänittäjä
* Petri Majuri – avustava miksaaja
* Drome – masteroija

## Arvostelut
* Imperiumi.net: 
* Soundi: 

## Lähteet

## Aiheesta muualla
* 
* ''Worlds Apart'' discogs.com-sivustolla
Karhujärvi (Parkano)

**Karhujärvi**  on Pirkanmaalla Parkanossa Yliskylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Karhujärvi on osa Poltinjoen-Leppäsjärven aluetta.

## Maantietoa
Järven pituus on 850 metriä, leveys 100 metriä ja sen pinta-ala on 6,5 hehtaaria. Se sijaitsee pari kilometriä pohjoiseen Leppäsjärvestä ja lähes kolme kilometriä Parkanonjärvestä. Vieressä sijaitsee toinen saman kokoinen Vatavesi. Järvi on syntynyt maastossa sijaitsevaan pitkään painaumaan. Järveen laskee kaksi suo-ojaa kahdelta suurelta ojitetulta suolta. Sen laskuoja lähtee järven eteläpäästä ja se laskee Leppäsjärven pohjoispäähän. Laskuojaan yhtyy oikealta puolelta Vataveden laskuoja. Rantaviivan pituus on 1,8 kilometriä ja ne ovat paikoin jyrkkiäkin. Järvi on autio eikä sinne johda teitä.

## Vedenlaatu
Järven vedenlaatua on tutkittu ainakin kerran tammikuussa 1994. Päällysvedessä liuenneen hapen määrä oli 5,4–8,0&nbsp;mg/l (milligramma litrassa) ja hapen kylläisyysaste on noin 41%–56%. Humuksen määrä aiheuttaa alusvedessä happikatoa etenkin talvella. Mittauksessa happea oli alusvedessä 0&nbsp;mg/l eli se oli hapeton. Hapettomuus liuottaa pohjasta ravinteita veteen. Kokonaistypen pitoisuus vaihteli  päällysveden 530–590 μg/l ja oli alusvedessä 900 μg/l (mikrogrammaa litrassa). Kokonaisfosfori oli vastaavasti 22–37 μg/l ja alusvedessä 100 μg/l. Veden happamuustaso eli pH vaihteli järvessä 5,0–5,5 välillä. Pinnalla veden näkösyvyys on 0,8 metriä. Sameusluku oli päällysvede 0,5–0,7 FNU, mutta alusvedessä 5,1 FNU.

## Lähteet
Worlds Apart

**Worlds Apart** tarkoittaa muun muassa seuraavia asioita:

* Worlds Apart, brittiläinen poikabändi
* *[[Worlds Apart (Conquestin albumi)|Worlds Apart]]*, Conquestin albumi
* *[[Worlds Apart (Sagan albumi)|Worlds Apart]]*, Sagan albumi.
Rudens Turku

**Rudens Turku** (s. 1978 Tirana) on albanialais-saksalainen viulisti, joka on levyttänyt vuodesta 2001 lähtien puolen tusinaa kamarimusiikkialbumia muun muassa pianistien Olaf Dressler, Milana Cherniawska ja Oliver Schnyder sekä sellistien Wen-Sinn Yang ja Alban Gerhardt kanssa.

Albaniasta 14-vuotiaana Saksaan muuttanut Turku opiskeli Münchenin musiikki- ja teatterikorkeakoulussa Ana Chumachencon johdolla ja suoritti diplomin 2004.

Turku on toiminut itävaltalaisen Stanbergerin musiikkipäivien, italialaisen Solonghellon musiikkifestivaalin sekä saksalaisen Tegernseer Musikbegegnungen -tapahtuman taiteellisena johtajana.

## Levytyksiä
* 2001: Beethoven, Saint-Saens, Bartók, (pianisti Olaf Dresslerin kanssa)
* 2003: *Duo Fantastique*, (alttoviulisti Daniel Röhnin kanssa)
* 2005: Brahms, Franck, Schumann, (pianisti Milana Cherniawskan kanssa)
* 2008: Duos for Violin & Cello (sellisti Wen-Sinn Yangin kanssa)
* 2009: *Homelands* (pianisti Oliver Schnyderin kanssa, sai Supersonic-palkinnon)
* 2010: Mendelssohn (pianisti Oliver Schnyderin kanssa)
* 2012: *Sweet Remembrance* (pianisti Yumiko Uraben kanssa)

## Aiheesta muualla
*Rudens Turkun verkkosivusto
Mutalampi (Ikaalinen)

**Mutalampi**  on Pirkanmaalla Ikaalisissa Leppäsjärvellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Mutalampi on osa Poltinjoen-Leppäsjärven aluetta.

## Maantietoa
Lammen pituus on 200 metriä, leveys 100 metriä ja sen pinta-ala on 1,3 hehtaaria. Se sijaitsee Leppäsjärven ja Parkanonjärven välissä aivan Ikaalisten ja Parkanon välisellä rajalla. Lampeen laskee kaksi suo-ojaa ja sen oma laskuoja kulkee 800 metriä ennen laskemistaan Leppäsjärven Aureperään. Rantaviivan pituus on 500 metriä. Lampi on autio eikä sinne johda tietä. Lyhyt metsäautotie ohittaa lammen sadan metrin päästä ja kaupunkien välinen raja kulkee 50 metrin päästä ohi.

## Lähteet
Nancy Grace Roman -avaruusteleskooppi

**Nancy Grace Roman -avaruusteleskooppi** on kehitteillä oleva Nasan avaruusteleskooppi. Teleskoopin työnimi oli aluksi **WFIRST** eli **Wide-Field Infrared Survey Telescope**, mutta NASA nimesi sen uudelleen toukokuussa 2020 kunnioittaakseen tähtitieteilijä Nancy Romanin muistoa. Alkuperäinen hahmotelma Romanista tehtiin jo vuosina 2011–12, mutta virallisesti hanke aloitettiin alkuvuodesta 2016. Laukaisu on tarkoitus olla 2020-luvun puolivälissä. Nasa pitää Roman-teleskooppia seuraavana suurena askeleena avaruusteleskoopeille vuonna 2021 laukaistun James Webb -avaruusteleskoopin jälkeen. 

Romanin päätarkoituksena ovat pimeään energiaan liittyvät kartoitukset sekä eksoplaneettojen havainnointi. Teleskoopin kokonaisbudjetti on yli 2 miljardia euroa. Sen koronagrafilla on tarkoitus saada himmeitä, mutta suoria kuvia kaukaisista kaasuplaneetoista ja planeetoista.

 Roman havainnoi infrapunan ja näkyvän valon aallonpituuksilla. Sen pääpeili 2,4 metrin kokoinen, kuten Hubble-avaruusteleskoopilla. Hubblesta Roman eroaa kuva-alaltaan, joka on 100-kertainen Hubbleen verrattuna. Avaruusteleskoopissa on kaksi pääinstrumenttia. Sen laaja-alainen kamera eli WFI ottaa 288 megapikselin kuvia noin puolen asteen levyisestä alueesta taivaalla infrapuna-aallonpituuksilla. Koronagrafi puolestaan ottaa kuvia 0,4-1,0 mikrometrin aallonpituuksilla. 

## Katso myös
*Euclid – Esan osin vastaava hanke

## Lähteet

## Aiheesta muualla

* NASA Introduces New, Wider Set of Eyes on the Universe
* Nasan sivuilla
Teerijärvi (Parkano)

**Teerijärvi**  on Pirkanmaalla Parkanossa Vahojärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Teerijärvi on osa Poltinjoen-Leppäsjärven aluetta.

## Maantietoa
Järven pituus on 300 metriä, leveys 100 metriä ja sen pinta-ala on 2,4 hehtaaria. Se sijaitsee erämaassa suuren Teerinevan länsilaidalla kallioisten mäkien välissä. Teerinevan laidat ovat ojitettuja ja viisi näistä suo-ojista laskee järveen. Kaakkoon johtava suo-oja toimii samalla laskuojana. Vedet virtaavat suo-ojia myöten etelään ja Ojajärven pohjoispuolelle Soininkallion eteen, missä ojat yhtyvat Ojajärven laskuojaan pari sataa metriä luusuasta. Rantaviivan pituus on 750 metriä. Rannat ovat suota lukuun ottamatta eteläistä kallioista mäkeä, jonka jykkä rinne kohoaa yli seitsemän metriä korkealle. Järvi on autio eikä sinne johda teitä. Metsäautotie loppuu perin sadan metrin päähän. Ikaalisten ja Parkanon välinen raja ohittaa järven sadan metrin päästä.

## Lähteet